rejauldu/bengali-wikipedia huggingface dataset:
উম্মে হাকিম বিনতে আল হারিস () (মৃত্যু ৬৩৪) ছিলেন মুহাম্মাদ নবির একজন সাহাবী । তিনি ইকরিমার স্ত্রী ছিলেন এবং শেষ জীবনে উমরের স্ত্রী হয়েছিলেন।   বংশ পরিচয়  উম্মু হাকিম মক্কার কুরাইশ গোত্রের আল মাখযুমি শাখার সন্তান। তার ডাকনাম উম্মে হাকিম। উম্মে হাকিমের পিতার নাম হারিস ইবনে হিশাম ইবনে আল মুগীরা আল মাখযুমি । যিনি আবু জাহেলের ভাই ছিলেন। এবং তিনি মক্কা বিজয়ের দিন ইসলাম গ্রহণ করে। এবং উম্মে হাকিমের মাতার নাম ফাতিমা বিনতে ওয়ালিদ,যিনি বিশিষ্ট সেনানায়ক খালিদ বিন ওয়ালিদের বোন ছিলেন। এদের দুই সন্তান ছিলো উম্মে হাকিম ও আবদুর রহমান।  উম্মে হাকিমের পিতা হারিস ইবনে হিশাম স্ত্রী ফাতিমাকে শামে যুদ্ধ করতে গেলে সেখানে আউন রোগে আক্রান্ত হয়ে মারা যান।   ইসলাম পূর্ব জীবন    পারিবারিক জীবন  উম্মে হাকিম মক্কার অন্যতম নেতা তার চাচাত ভাই ইকরিমা ইবনে আবি জাহলকে বিয়ে করেন। তার স্বামী ইসলামের প্রাথমিক পর্যায়ে মুহাম্মাদের প্রচণ্ড বিরোধিতা করতেন। এমনকি তার স্বামী ইকরিমা ঘোষণা দেন যে মক্কার গিলাফের নিচে মুহাম্মাদকে পেলে হত্যা করা হবে।   উহুদের যুদ্ধ  উহুদের যুদ্ধে তিনি ইকরিমা ইবনে আবি জাহল ও অন্যান্য কুরাইশদের সাথে ইসলামের বিরুদ্ধে যুদ্ধক্ষেত্রে যান।   ইসলামী জীবন    মক্কা বিজয়  ৬৩০ সালে মুসলিমরা মক্কা বিজয় করে। এসময় উম্মে হাকিম কুরাইশ গোত্রের তার মা ফাতিম বিনতে ওয়ালিদ, হিন্দ বিনত উতবা, ফাখতা বিনতে ওয়ালীদ প্রমুখ মহিলাদের সাথে ইসলাম গ্রহণ করেন। তার স্বামী ভয়ে পলায়ন করে ইয়েমেন চলে যায়, পরে উম্মে হাকিম তাকে ইয়েমেন থেকে অভয় দিতে নিয়ে আসেন এবং ইকরিমা ইসলাম গ্রহণ করেন।   ইয়ারমুকের যুদ্ধ  উম্মে হাকিম স্বামী ইকরিমার সঙ্গে রোমানদের সাথে যুদ্ধ করার জন্য শামে যান। এই যুদ্ধে উম্মে হাকিম প্রত্যক্ষভাবে তরবারি দিয়ে যুদ্ধ করেন। উম্মে হাকিমের স্বামী ইকরিমা ইয়ারমুকের এই যুদ্ধে মৃত্যুবরণ করেন।  ইদ্দত পূরণের পরে অনেক জায়গা থেকে বিবাহের প্রস্তান আসতে থাকে। এরমধ্যে থেকে উম্মে হাকিম খালিদ ইবনে সাঈদ ইবনে আল আসকে বিবাহ করেন। কিন্তু বিবাহের পরের দিনই খালিদ ইবনে সাঈদ মারজ আল সাফারের যুদ্ধে অংশগ্রহণ করেন এবং মৃত্যুবরণ করেন।   মারজ আল সাফারের যুদ্ধ  খালিদ ইবনে সাইদের মৃত্যুর পর উম্মে হাকিম তখনো নববধূর সাজে, হাতে মেহেদীর রং ও সুগন্ধি। তিনি তাবু থেকে বের হয়ে মারজ আল সাফারের যুদ্ধে দামেস্কের নিকটবর্তী একটি সেতুর কাছে সাতজন বাইজেন্টাইন সৈনিককে হত্যা করেন। সেতুটি বর্তমানে উম্মে হাকিম সেতু নামে পরিচিত।   উমরকে বিবাহ  উম্মে হাকিম পুনরায় বিধবা হয়ে মদিনায় ফিরে আসেন। তখন খলিফা উমর তাকে বিবাহ করেন এবং তার গর্ভে কন্যা ফাতিমা বিনতে উমরের জন্ম হয়। ফাতিমার চাচা যায়েদ ইবনে খাত্তাবের ছেলের সাথে এই ফাতিমার বিয়ে হয়।   মৃত্যু  ঐতিহাসিকগণ একমত হয়েছেন যে, উম্মে হাকিম তার স্বামী উমরের জীবদ্দশায় খিলাফতকালে মৃত্যুবরণ করেন। আল্লামা যিরিকলী নির্দিষ্ট করে ১৪ হিজরি সনের কথা বলেছেন।   তথ্যসূত্র   বিষয়শ্রেণী:নারী সাহাবা বিষয়শ্রেণী:মধ্যযুগের যুদ্ধে নারী বিষয়শ্রেণী:এশিয়ার যুদ্ধে নারী বিষয়শ্রেণী:আরব-বাইজেন্টাইন যুদ্ধের আরব ব্যক্তি বিষয়শ্রেণী:7th-century people বিষয়শ্রেণী:৭ম শতাব্দীর আরব ব্যক্তি বিষয়শ্রেণী:বনু মাখজুম
মুহাম্মাদ রেযা সাকিব মুস্তফায়ি (; জন্ম ১৬ মার্চ ১৯৭২) একজন পাকিস্তানি ইসলাম প্রচারক এবং পণ্ডিত। তিনি ইদারা-তুল মুস্তফার প্রতিষ্ঠাতা।   ব্যক্তিগত জীবন  মুস্তফায়ি উম্মে হামজাকে বিয়ে করেছেন।   কর্মজীবন  তিনি মুহাম্মাদ রেযা সাকিব মুস্তাফায়ি ফাউন্ডেশনের প্রতিষ্ঠাতা। তিনি নকশবন্দি সুফি তরিকার একজন অনুসারী এবং মওলিদ (নবীর জন্মদিন), উরস (সাধকের স্মরণ) এবং বাইয়াত (শেখের প্রতি আনুগত্যের শপথ) এর সুফি অনুশীলনকে সমর্থন করেন। নভেম্বর ২০১৮ সালে তিনি লাহোরে পাকিস্তানের সেনাপ্রধান কামার জাভেদ বাজওয়ার ছেলে সাদ বাজওয়ার বিয়ের অনুষ্ঠান পড়িয়েছিলেন।   তথ্যসূত্র   বিষয়শ্রেণী:পাকিস্তানি ইউটিউবার বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:মুসলিম ধর্ম প্রচারক বিষয়শ্রেণী:পাকিস্তানি ইসলামপন্থী বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি
thumb|কোলাঘাট রেল স্টেশন thumb|কোলাঘাট তাপবিদ্যুৎ কেন্দ্র thumb|কোলাঘাটে রূপনারায়ণ নদের ওপর শরৎ সেতু  thumb|কেটিপিপি উচ্চমাধ্যমিক বিদ্যালয় কোলাঘাট পশ্চিমবঙ্গের পূর্ব মেদিনীপুর জেলার একটি সেন্সাস টাউন। এই শহরটি তমলুক মহকুমার পাঁশকুড়া-২ সমষ্টি উন্নয়ন ব্লকে অবস্থিত। কোলাঘাট পাঁশকুড়া-২ ব্লকের সদর। এখানে পশ্চিমবঙ্গ বিদ্যুৎ উন্নয়ন পর্ষদের অধীনস্থ কোলাঘাট  তাপবিদ্যুৎ কেন্দ্র রয়েছে।  কোলাঘাট শহর রূপনারায়ণ নদের তীরে অবস্থিত। নদীর তীরে একটি জনপ্রিয় চড়ুইভাতি কেন্দ্র রয়েছে। বড়দিন ও ইংরেজি নববর্ষ উপলক্ষে এখানে প্রচুর জনসমাগম হয়। কোলাঘাট শহরটি ইলিশ মাছের জন্যও বিখ্যাত।   ভূগোল  কোলাঘাট  অক্ষ-দ্রাঘিমাংশে অবস্থিত। শহরটি তমলুক মহকুমার পাঁশকুড়া-২ সমষ্টি উন্নয়ন ব্লকে অবস্থিত। পাঁশকুড়া-২ ব্লকের সদর কোলাঘাট। শহরটি কোলাঘাট থানার অধীনে রয়েছে।   জনপরিসংখ্যান  ২০০১ সালের ভারতের জনগণনার হিসাব অনুযায়ী, কোলাঘাটের জনসংখ্যা ২৩,৭০৭। এর মধ্যে ৫১% পুরুষ ও ৪৯% নারী। কোলাঘাটের গড় সাক্ষরতার হার ৭১%। এই হার জাতীয় হারের (৫৯.৯%) তুলনায় অনেকটাই বেশি। পুরুষ সাক্ষরতার হার ৭৮% ও নারী সাক্ষরতার হার ৬৪%। কোলাঘাটের জনসংখ্যার ১১% ছয় বছর বা তার কম বয়সী।   অর্থনীতি  পশ্চিমবঙ্গ সরকারের পশ্চিমবঙ্গ বিদ্যুৎ উন্নয়ন পর্ষদ কোলাঘাটে একটি ৬ X ২১০ মেগাওয়াটের তাপবিদ্যুৎ কেন্দ্র চালায়। এটিই এখানকার বৃহত্তম রাষ্ট্রীয় শিল্পোদ্যোগ।   পরিবহণ  কোলাঘাট স্বর্ণ চতুর্ভূজের উপর অবস্থিত। এখানে রূপনারায়ন নদীর উপর কোলাঘাট ব্রিজ বা শরৎ সেতু নির্মিত হয়েছে।এই শহর ডানকুনি থেকে ৫৪.৪ কিলোমিটার ও খড়গপুর থেকে ৬০.৪৫ কিলোমিটার দূরে অবস্থিত।   শিক্ষা  কলেজ অফ ইঞ্জিনিয়ারিং অ্যান্ড ম্যানেজমেন্ট, কোলাঘাট। রবীন্দ্রভারতী মহাবিদ্যালয়। কোলাঘাট গভর্নমেন্ট পলিটেকনিক কলেজ। কোলাঘাট থার্মাল পাওয়ার প্যাল্ন্ট হাই স্কুল। কোলাঘাট ইউনিয়ন হাই স্কুল। কোলাঘাট ইউনিয়ন যোগেন্দ্র গার্লস হাই স্কুল। টেকনো ইন্ডিয়া গ্রুপ প্রাইভেট স্কুল।   তথ্যসূত্র   বিষয়শ্রেণী:পূর্ব মেদিনীপুর জেলার শহর ও নগর বিষয়শ্রেণী:পশ্চিমবঙ্গের শহর
উখড়া ভারতের পশ্চিমবঙ্গ রাজ্যের পশ্চিম বর্ধমান জেলার অণ্ডাল উন্নয়ন ব্লকের একটি শহর। এটি আসানসোল মহকুমার অন্তর্গত।   জনসংখ্যার উপাত্ত  ভারতের ২০০১ সালের আদম শুমারি অনুসারে উখড়া শহরের জনসংখ্যা হল ১৯,৮৬৮ জন। এর মধ্যে পুরুষ ৫৩%, এবং নারী ৪৭%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬%, এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে উখড়ার সাক্ষরতার হার বেশি।এই শহরের জনসংখ্যার ১১% হল ৬ বছর বা তার কম বয়সী।   পরিবহন  উখড়া রেলস্টেশন অণ্ডাল থেকে ১২ কিলোমিটার দূরে এবং পূর্বরেলের অণ্ডাল-সাঁইথিয়া শাখা লাইনের উপর।Eastern Railway time table   শিক্ষা  ১৮৫৯ সালে প্রতিষ্ঠিত উখড়া কুঞ্জ বিহারি ইনস্টিটিউশন বাংলা-মধ্যমের পঠনপাঠনের সবচেয়ে প্রাচীন প্রতিষ্ঠান। এছাড়াও এই স্কুলে ৩,০০০ বইসহ একটি গ্রন্থাগার, কম্পিউটার, এবং একটি খেলার মাঠ রয়েছে। এছাড়াও এখানে আছে উখড়া পুলিন বিহারি গোষ্ঠ বিহারি বালিকা বিদ্যামন্দির, উখড়া কুঞ্জবিহারি হাইস্কুল।  উখড়া আদর্শ হিন্দি উচ্চ বিদ্যালয়টিতে হিন্দি-মধ্যমে পড়ানো হয়। এটি ১৯৬৫ সালে প্রতিষ্ঠিত। এই বিদ্যালয়টিতে পঞ্চম শ্রেণি থেকে দ্বাদশ শ্রেণির পর্যন্ত পাঠনপাঠনের সুবিধা রয়েছে। স্কুলে ১৫ টি কম্পিউটার এবং ৩,২৬৩ বইসহ একটি গ্রন্থাগার রয়েছে। ইংরাজি মাধ্যমের জন্য এখানে কয়েকটি বেসরকারি স্কুল আছে। এর মধ্যে উল্লেখযোগ্য এসেম্বলি অফ গড চার্চ স্কুল। এছাড়াও এখানে প্রাথমিক শিক্ষাদানের জন্য ৯টি সরকার পোষিত প্রাথমিক বিদ্যালয় এবং ৭টি বেসরকারি ইংরাজি মাধ্যম স্কুল আছে।   তথ্যসূত্র   বিষয়শ্রেণী:পশ্চিম বর্ধমান জেলার শহর ও নগর
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  Ashiq Shawon (আলাপ) ১২:৩৭, ৭ অক্টোবর ২০১৮ (ইউটিসি) খন্দকার মোহাম্মদ আলী   – (অপসারণের প্রস্তাবনা দেখুনলগ দেখুন) () উইকিপিডিয়ার উল্লেখযোগ্যতা অনুসারে মানদন্ড উত্তীর্ণ নন।  ~মহীন (আলাপ) ০৬:৫৩, ২৯ সেপ্টেম্বর ২০১৮ (ইউটিসি)  খন্দকার মোহাম্মদ আলী মোটেও গুরুত্বপূর্ণ কেউ একজন নন, নিবন্ধটি মুছে ফেলা হোক। Fayaz Rahman (আলাপ) ০৭:৫৯, ২৯ সেপ্টেম্বর ২০১৮ (ইউটিসি)  অপসারণে  — সাফি ০৯:৩৫, ৩০ সেপ্টেম্বর ২০১৮ (ইউটিসি) কেন উল্লেখযোগ্য সেটি পরিস্কার নয়। অপসারণে ।--মাসুম-আল-হাসান (আলাপ) ১০:৪৭, ৪ অক্টোবর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
রকস্ট্রাটা বাংলাদেশের প্রথম দিক কার হেভি মেটাল ব্যান্ডগুলোর মধ্যে একটি। মাত্র একটি অ্যালবাম বের করে থেমে গেলেও এখনো অনেক নতুন হার্ডরক ব্যান্ডের কাছে এই ব্যান্ডটি আদর্শ তাদের অসাধারণ প্রতিভার কারণে।   শুরু  ব্যান্ড হিসেবে রকস্ট্রাটা যাত্রা শুরু হয় ১৯৮৫ সালে।আবার রকস্ট্রাটা, প্রথম আলো, ৮ জানুয়ারি ২০১৫ তবে প্রথম অ্যালবাম বের করার সময় (১৯৯০) দলে যারা ছিলেন তারা হলেন --  মুশফিক আহমেদ (কণ্ঠ)   ইমরান হোসেন (গিটার)   মইনুল ইসলাম (গিটার)   আরশাদ আমিন (বেইজ গিটার,কণ্ঠ)   মাহবুব-উর-রশিদ (ড্রাম্‌স)   প্রথম অ্যালবাম  সারগাম এর প্রযোজনায় তাদের প্রথম এবং একমাত্র অ্যালবাম বের হয় ১৯৯০ সালে। এর নাম ছিল "রকস্ট্রাটা " ।  অ্যালবামটির কয়েকটি উল্লেখযোগ্য গান হল---  রক্তে ভেজা মাটি  আর্তনাদ  সামান্য দুঃস্বপ্ন  পাগলটা  শান্তির স্বপ্ন  নির্বাসন  নিউক্লীয়ার স্বাধীনতা  সত্য লোকে  মুক্তি দাও (কণ্ঠে: সঞ্জয়, পরবর্তীকালে ওয়ারফেজের গায়ক)  কাল রাত (কণ্ঠে: সঞ্জয়)   পরিণতি  রকস্ট্রাটা ৮০' এর শেষ দিকে এবং ৯০' এর শুরুর দিকে বেশ কয়েকটি সফল কনসার্ট এ অংশ নেয়। পরবর্তীকালে ব্যান্ডের অধিকাংশ সদস্য উচ্চশিক্ষার্থে দেশের বাইরে চলে গেলে যোগাযোগের অভাবে ব্যান্ডের কার্যক্রম থেমে যায়। মাহবুব-উর-রশিদ মাইল্‌স্‌ এ ড্রামার হিসেবে যোগ দেন। পরে ছেড়ে যান। তাকে দেশের সেরা ব্যান্ড ড্রামার দের একজন হিসেবে গণ্য করা হত। ইমরান হোসেন এখন এলিফ্যান্ট রোড নামের ব্যান্ডের সাথে যুক্ত।   তথ্যসূত্র   বিষয়শ্রেণী:বাংলাদেশী সঙ্গীত দল বিষয়শ্রেণী:বাংলা ব্যান্ড
'গুং-থাং লামা তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।  উৎপত্তির ইতিহাস কোশোত মঙ্গোল নেতা ল্হাজাং খান দ্গে-'দুন-ফুন-ত্শোগ্স নামক পঞ্চাশতম দ্গা'-ল্দান-খ্রি-পার তন্ত্রবিদ্যায় মুগ্ধ হয়ে তাকে 'ত্শাল-গুং-থাং () বৌদ্ধবিহারের দায়িত্ব প্রদান করেন। দ্গে-'দুন-ফুন-ত্শোগ্স এই বিহারকে দ্গে-লুগ্স ধর্মসম্প্রদায়ের অধীনে এনে বিহারের প্রচুর সংস্কার সাধন করেন। এই বিহারের সঙ্গে যুক্ত থাকার ফলে তিনি খ্রি-গুং-থাং-পা নামে পরিচিত হন এবং তার পুনর্জন্মেরা গুং-থাং লামা নামে পরিচিতি লাভ করেন।   তালিকা গুং-থাং লামানামজীবনকালওয়াইলি প্রতিলিপিকরণপরিচিতি প্রথম  দ্গে-'দুন-ফুন-ত্শোগ্স  ১৬৪৮-১৭২৪  dge 'dun phun tshogs  পঞ্চাশতম দ্গা'-ল্দান-খ্রি-পা দ্বিতীয়  ঙ্গাগ-দ্বাং-ব্স্তান-পা'ই-র্গ্যাল-ম্ত্শান  ১৭২৭-১৭৫৯  ngag dbang bstan pa'i rgyal mtshan  ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চম ও অষ্টম প্রধান তৃতীয়  দ্কোন-ম্ছোগ-ব্স্তান-পা'ই-স্গ্রোন-মে  ১৭৬২-১৮২৩  dkon mchog bstan pa'i sgron me  ব্লা-ব্রাং-ব্ক্রা-শিস-'খ্যিল বৌদ্ধবিহারের একুশতম প্রধান চতুর্থ  দ্কোন-ম্ছোগ-ব্স্তান-পা'ই-র্গ্যা-ম্ত্শো  ১৮২৪-১৮৫৯  dkon mchog bstan pa'i rgya mtsho  ব্লা-ব্রাং-ব্ক্রা-শিস-'খ্যিল বৌদ্ধবিহারের আটচল্লিশতম প্রধান পঞ্চম  'জাম-দ্ব্যাংস-ব্স্তান-পা'ই-ন্যি-মা  ১৮৬০-১৯২৫  jam dbyangs bstan pa'i nyi ma || ব্লা-ব্রাং-ব্ক্রা-শিস-'খ্যিল বৌদ্ধবিহারের উনসত্তরতম প্রধান |- | ষষ্ঠ || 'জিগ্স-মেদ-ব্স্তান-পা'ই-দ্বাং-ফ্যুগ || ১৯২৬-২০০০ || '''jigs med bstan pa'i dwang phyug || ব্লা-ব্রাং-ব্ক্রা-শিস-'খ্যিল বৌদ্ধবিহারের একানব্বইতম প্রধান |- | সপ্তম || ব্লো-ব্জাং-দ্গে-লেগ্স-ব্স্তান-পা'ই-ম্খান-ছেন || ২০০০-বর্তমান || blo bzang dge legs bstan pa’i mkhan chen''     তথ্যসূত্র   বিষয়শ্রেণী:তিব্বতী বৌদ্ধ উপাধি বিষয়শ্রেণী:গেলুগ
এমাউস সুইস উচ্চ বিদ্যালয়, এছাড়াও এমাউস সুইস রেফারেল হাসপাতাল স্কুল বা ইএসএইচএস নামক একটি বিদ্যালয়, যা ভারতের চিত্তর জেলার পালামনেরে অবস্থিত।  এটি ইন্ডিয়ান সার্টিফিকেট অফ সেকেন্ডারি এডুকেশন (আইসিএসই)-এর স্বীকৃতিপ্রাপ্ত। এর নিকটবর্তী একটি হাসপাতাল রয়েছে যা পালামনেরের মানুষদে চিকিৎসা সেবা দেয় এবং মৌলিক প্রয়োজনীয়তা বিনামূল্যে প্রদান করে।   তথ্যসূত্র    বহিঃসংযোগ    প্রাতিষ্ঠানিক ওয়েবসাইট  বিষয়শ্রেণী:অন্ধ্রপ্রদেশের উচ্চ বিদ্যালয় ও মাধ্যমিক বিদ্যালয় বিষয়শ্রেণী:চিত্তুর জেলার বিদ্যালয়
I have tagged : as , because it does not provide a fair use rationale. If you believe the image to be acceptable for fair use according to Wikipedia policy, please provide a rationale explaining as much, in accordance with the fair use rationale guideline, on the image description page. Some examples can be found at Wikipedia:Use rationale examples. Please also consider using  or one of the other tags listed at Wikipedia:Image copyright tags/Non-free. Thank you. Missing rationale short
হুলিও হোসে গোন্সালেস ভেলা আলভিসু (; জন্ম: ২৩ এপ্রিল ১৯৯১; হুলিও গোন্সালেস নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব ইউএনএএম এবং মেক্সিকো জাতীয় দলের হয়ে গোলরক্ষক হিসেবে খেলেন।  গোন্সালেস ২০২৪ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন হুলিও হোসে গোন্সালেস ভেলা আলভিসু ১৯৯১ সালের ২৩শে এপ্রিল তারিখে মেক্সিকোর গেরেরোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২৪ সালের ১লা জুন তারিখে, ৩৩ বছর, ১ মাস ও ৯ দিন বয়সে, বাম পায়ে ফুটবল খেলায় পারদর্শী গোন্সালেস বলিভিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মেক্সিকোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি মেক্সিকো ১–০ গোলের ব্যবধানে জয়লাভ করেছিল। মেক্সিকোর হয়ে অভিষেকের বছরে গোন্সালেস সর্বমোট ২ ম্যাচে অংশগ্রহণ করেছেন।   পরিসংখ্যান আন্তর্জাতিক   দল  সাল  ম্যাচ  গোল মেক্সিকো  ২০২৪  ২  ০ সর্বমোট  ২  ০  তথ্যসূত্র  বহিঃসংযোগ                   বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:ক্লাব উনিভের্সিদাদ নাসিওনালের খেলোয়াড়  বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:সান্তোস লাগুনার খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:আসেনসো এমএক্সের খেলোয়াড় বিষয়শ্রেণী:তেরসেরা দিভিসিওনের খেলোয়াড়
শ্রী মঙ্গেশ মন্দির (Devanagari: ) গোয়ার পোন্দা তালুকের প্রিওলের মঙ্গেশী গ্রামে অবস্থিত।Department of Tourism, Government of Goa, India - Manguesh Temple, Priol এটি মারদোল থেকে নাগুয়েশির কাছে ১ কিমি দূরে, গোয়ার রাজধানী পানাজি থেকে ২১ কিমি ,  এবং মারগাও থেকে ২৬ কিমি দূরে ।  শ্রী মাঙ্গুষী হলেন গৌড় সারস্বত ব্রাহ্মণের কুলদেব (পারিবারিক দেবতা)। শ্রী কাভালে মঠের শ্রীমদ স্বামীজি হলেন শ্রী মঙ্গুয়েশ সৌনস্থান, মঙ্গেশির আধ্যাত্মিক প্রধান। ঐতিহাসিকভাবে, চিৎপাবন ব্রাহ্মণরা এই মন্দিরের পুরোহিত হিসাবে কাজ করে। স্থানীয় গৌড় সারস্বতদের বিপরীতে মন্দিরের বিষয়ে পেশোয়াদের প্রভাব এবং চিত্পাবনদের কঠোর নিরামিষভোজী হওয়ার কারণে এটির উৎপত্তি ।  এই মন্দিরটি গোয়ার বৃহত্তম এবং সবচেয়ে ঘন ঘন পরিদর্শন করা মন্দিরগুলির মধ্যে একটি । ২০১১ সালে, মন্দিরটি এলাকার অন্যান্যদের সাথে মন্দিরের দর্শনার্থীদের জন্য একটি ড্রেস কোড চালু করেছিল।   ইতিহাস    দেবতা    কিংবদন্তি    মন্দির চত্ত্বর    আচার অনুষ্ঠান    প্রতিদিনের আচার অনুষ্ঠান  গোয়ার বেশিরভাগ মন্দিরের মতো, মাঙ্গেশি মন্দিরে প্রতিদিন প্রচুর সংখ্যক পূজা করা হয়। প্রতিদিন সকালে, অভিষেক , লঘুরুদ্র এবং মহারুদ্র নামে ষোড়শপচার পূজা করা হয়। এর পরে দুপুরে মহা-আরতি এবং রাতে পঞ্চোপচর পূজা।  প্রতি সোমবার, সন্ধ্যা আরতির আগে মঙ্গুয়েশের মূর্তি পালকিতে বাদ্য সহ শোভাযাত্রার জন্য বের করা হয় ।   উৎসব  বার্ষিক উৎসবের মধ্যে রয়েছে রাম নবমী , অক্ষয় তৃতীয়া, অনন্ত বৃত্তোৎসব , নবরাত্রি , দশেরা , দিওয়ালি , মাঘ পূর্ণিমা উৎসব (যাত্রাৎসব) এবং মহাশিবরাত্রি। মাঘ পূর্ণিমা উৎসব শুরু হয় মাঘ শুক্লা সপ্তমীতে এবং শেষ হয় মাঘ পূর্ণিমায়।   চিত্র সম্ভার    আরও দেখুন    ভারতের হিন্দু মন্দিরের তালিকা  শ্রীলঙ্কার হিন্দু মন্দিরের তালিকা  বাংলাদেশের হিন্দু মন্দিরের তালিকা   তথ্যসূত্র    বহিঃসংযোগ   বিষয়শ্রেণী:গোয়ার শিব মন্দির বিষয়শ্রেণী:শিব মন্দির বিষয়শ্রেণী:১৬শ শতাব্দীর হিন্দু মন্দির বিষয়শ্রেণী:উত্তর গোয়া জেলার হিন্দু মন্দির
লুসি আরবেল (৮ জুন ১৮৭৮ – ২১ মে ১৯৪৭) একজন ফরাসি মেজো-সোপ্রানো ছিলেন, যার অপারেটিক কর্মজীবন মূলত প্যারিসে কেন্দ্রীভূত ছিল এবং যিনি বিশেষ করে সুরকার জুল মাসানের সাথে যুক্ত ছিলেন। তিনি গ্রীক পৌরাণিক কাহিনী দ্বারা অনুপ্রাণিত ম্যাসেনেটের অপেরা বাচ্চাস-এ রানী আমাহেলির ভূমিকা তৈরি করেছিলেন, যেখানে প্রাচীন ভারতে দেবতারা মানুষের রূপে আবির্ভূত হয় যাতে বৌদ্ধ প্রভাব থেকে মানুষকে দূরে সরিয়ে দেওয়ার চেষ্টা করা হয়। ফরাসি ফটোগ্রাফার নাদারের তোলা এই ছবি, প্যারিসের প্যালাইস গার্নিয়ারে ১৯০৯ সালের বাচ্চাসের প্রিমিয়ারের জন্য রাণী আমাহেলির ভূমিকায় আরবেলকে চিত্রিত করেছে।  তথ্যসূত্র  বিষয়শ্রেণী:১৮৮২-এ জন্ম বিষয়শ্রেণী:১৯৪৭-এ মৃত্যু বিষয়শ্রেণী:১৮৭০-এর দশকে জন্ম
গুয়াদলুপীয় ফুটবল লিগ (, ; এছাড়াও সংক্ষেপে জিএলএফ নামে পরিচিত) হচ্ছে গুয়াদলুপের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৮ সালে প্রতিষ্ঠিত হয়েছে। এটি প্রতিষ্ঠার ৫৫ বছর পর ২০১৩ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর গুয়াদলুপের রাজধানী পয়েঁত-আ-পিত্রে অবস্থিত।  এই সংস্থাটি গুয়াদলুপের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে গুয়াদলুপ অনার বিভাগ, কুপ দে গুয়াদলুপ এবং কুপ ডিওএমের মতো প্রতিযোগিতার সকল কার্যক্রম পরিচালনা করে। বর্তমানে গুয়াদলুপীয় ফুটবল লিগের সভাপতির দায়িত্ব পালন করছেন জঁ দারত্রন এবং সাধারণ সম্পাদকের দায়িত্ব পালন করছেন আল্যাঁ মোরভানি।  তথ্যসূত্র  বহিঃসংযোগ     কনকাকাফ-এ গুয়াদলুপীয় ফুটবল লিগ    বিষয়শ্রেণী:গুয়াদলুপীয় ফুটবল লিগ বিষয়শ্রেণী:১৯৫৮-এ গুয়াদলুপ-এ প্রতিষ্ঠিত বিষয়শ্রেণী:১৯৫৮-এ প্রতিষ্ঠিত ক্রীড়া সংস্থা বিষয়শ্রেণী:গুয়াদলুপের ক্রীড়া নিয়ন্ত্রণ সংস্থা বিষয়শ্রেণী:গুয়াদলুপের ফুটবল পরিচালনা পরিষদ বিষয়শ্রেণী:কনকাকাফের সদস্য
ভাটিয়ারী রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার সীতাকুন্ড উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে ভাটিয়ারী  রেলওয়ে স্টেশন তৈরি করা হয়।  পরিষেবা ভাটিয়ারী রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস  চট্টলা এক্সপ্রেস লাকসাম কমিউটার জালালাবাদ এক্সপ্রেস ও লোকাল ট্রেন।  তথ্যসূত্র  বিষয়শ্রেণী:চট্টগ্রাম জেলার রেলওয়ে স্টেশন
থাম্ব|রাজস্থানি কাঠপুতলি শিল্পী কাঠপুতলি হল ভারতের রাজস্থানের স্থানীয় একধরনের পুতুলনাচ যেখানে মোটা সুতা বা তারের সাহায্যে পুতুল নাচানো হয়।Brandon, p. 93 এটি ভারতীয় পুতুলের সর্বাধিক জনপ্রিয় রূপ। সুতোয় নাচানো পুতুল হওয়ার কারণে এটি একটিমাত্র সুতা বা তার দ্বারা নিয়ন্ত্রিত হয় যা পুতুলের উপরের অংশ থেকে পুতুলনাচিয়ের হাত পর্যন্ত প্রলম্বিত থাকে"Indian Puppetry" https://www.auchitya.com/indian-puppetry-a-rich-ancient-art-that-is-slowly-fading/।   ব্যুৎপত্তি  কাঠপুতলি শব্দটি রাজস্থানি ভাষার দুটি শব্দ,- কাঠ এবংপুতুলের সমষ্টি। এর আক্ষরিক অর্থ হল এমন একটি পুতুল যা পুরোপুরি কাঠ থেকে তৈরি। তবে ব্যবহারিক ক্ষেত্রে এটি কাঠ, সুতির কাপড় এবং ধাতব তার দিয়ে তৈরি হয়।   ইতিহাস  থাম্ব|200x200পিক্সেল| কাঠপুতলি নাচ কিছু পণ্ডিত বিশ্বাস করেন কাঠপুতলি শিল্পের ঐতিহ্য হাজার বছরেরও বেশি পুরানো। Ghosh, p. 75 রাজস্থানি লোককাহিনী, গীতসংহিতা এবং এমনকি কখনও কখনও লোকগানেও এর উল্লেখ পাওয়া যায়। রাজস্থানের উপজাতিরা প্রাচীন কাল থেকেই এই শিল্পটি সম্পাদন করে আসছে এবং এটি রাজস্থানি সংস্কৃতি বৈচিত্র্য এবং ঐতিহ্যের চিরন্তন অংশে পরিণত হয়েছে। রাজস্থানের কোনও গ্রাম্য মেলা, কোনও ধর্মীয় উৎসব এবং কোনও সামাজিক জমায়েত কাঠপুতলি ছাড়া সম্পূর্ণ হতে পারে না। বিশ্বাস করা হয় যে ১৫০০ বছর আগে রাজস্থানি উপজাতি ভাট সম্প্রদায় কাঠপুতলিকে পুতুল নাচ শিল্পকলা হিসাবে ব্যবহার করা শুরু করেছিল। কাঠপুতলির ঐতিহ্য লোককাহিনী ও গল্পের উপর ভিত্তি করে নির্মিত হয়েছে। পণ্ডিতরা বিশ্বাস করেন যে লোককাহিনীগুলো প্রাচীন রাজস্থানি উপজাতির লোকদের জীবনযাত্রাকে বোঝায় এবং কাঠপুতলি শিল্পের উদ্ভব হয়তো আজকের নাগৌড় এবং আশেপাশের অঞ্চল থেকে হয়েছিল। Rajasthan, by Anymique Choy, Tarangi Singh, p. 35. রাজস্থানি রাজা এবং উচ্চবিত্তরা শিল্পকলার পৃষ্ঠপোষক ছিলেন এবং কাঠ ও মার্বেল খোদাই থেকে শুরু করে বুনন, মৃৎশিল্প এবং চিত্রকলার কাজকর্মে তাঁরা কারিগরদের উৎসাহিত করেছিলেন। গত ৫০০ বছরেরও বেশি সময় ধরে এই ধারা বজায় ছিল। ভাট সম্প্রদায়ের দাবি যে তাঁদের পূর্বপুরুষরা রাজপরিবারের জন্য অভিনয় করতেন এবং তাঁরা রাজস্থানের শাসকদের কাছ থেকে প্রচুর সম্মান ও প্রতিপত্তি লাভ করেছিলেন।   ঘুমরের পর বর্তমানে কাঠপুতলি শিল্প রাজস্থানের অন্যতম জনপ্রিয় শিল্পকলা। কাঠপুতলি শিল্পের সংরক্ষণ ও প্রচারের ক্ষেত্রে মাঠপর্যায়ে যে সংস্থাগুলি কাজ করছে তাদের মধ্যে উল্লেখযোগ্য হল-   ১৯৬০ সালে বিজয়দান দেথা ও কোমল কোঠারি প্রতিষ্ঠিত যোধপুরের রূপায়ন সংস্থা  ১৯৫২ সালে দেবীলাল সমর প্রতিষ্ঠিত উদয়পুরের ভারতীয় লোককলা মন্ডল  এছাড়া আধুনিক কালে পুতুল থিয়েটারের পাশাপাশি রয়েছে পুতুল জাদুঘর। রাজধানী নয়াদিল্লির শাদীপুর ডিপোতে ' কাঠপুতলি কলোনী' নামে পরিচিত একটি অঞ্চল রয়েছে যেখানে কাঠপুতলি শিল্পী, যাদুকর, রজ্জুনর্তক (অ্যাক্রোব্যাট), নৃত্যশিল্পী, সংগীতজ্ঞ এবং অন্যান্য ভ্রাম্যমাণ শিল্পীদল অর্ধ শতাব্দী ধরে বসতি স্থাপন করেছে।   তথ্যসূত্র    বহিঃসংযোগ    রাজস্থানের পুতুলের ছবি  শাদীপুরে স্ট্রিট পারফর্মার এবং পুতুলের মাস্টারদের কলোনী কাঠপুতলি কলোনির বাসিন্দাদের একটি ফটো ডকুমেন্টারি   বিষয়শ্রেণী:ভারতের নাট্যকলা বিষয়শ্রেণী:রাজস্থানি সংস্কৃতি বিষয়শ্রেণী:পুতুল নাচ
পদ্মানদীর মাঝি ১৯৯৩ সালের বাংলা ভাষায় ভারত-বাংলাদেশ যৌথ প্রযোজনায় নির্মিত নাট্য চলচ্চিত্র। বাঙালি কথা সাহিত্যিক মানিক বন্দ্যোপাধ্যায় রচিত একই নামের উপন্যাস অবলম্বনে গৌতম ঘোষ চলচ্চিত্রটি নির্মাণ করেন। এতে অভিনয় করেন রাইসুল ইসলাম আসাদ, চম্পা, রূপা গঙ্গোপাধ্যায় ওউৎপল দত্ত।   কাহিনী সংক্ষেপ  মানিক বন্দ্যোপাধ্যায়ের পদ্মা নদীর মাঝি উপন্যাসের পটভূমি বাংলাদেশের বিক্রমপুর-ফরিদপুর অঞ্চল। এই উপন্যাসের দেবীগঞ্জ ও আমিনবাড়ি পদ্মার তীরবর্তী গ্রাম। উপন্যাসে পদ্মার তীর সংলগ্ন কেতুপুর ও পার্শ্ববর্তী গ্রামের পদ্মার মাঝি ও জেলেদের বিশ্বস্ত জীবনালেখ্য চিত্রিত হয়েছে। পদ্মা বাংলাদেশের অন্যতম প্রধান নদী। এর ভাঙন প্রবণতা ও প্রলয়ংকরী স্বভাবের কারণে একে বলা হয় 'কীর্তিনাশা' বা রাক্ষুসী পদ্মা। এ নদীর তীরের নির্দিষ্ট কোন সীমারেখা নেই। শহর থেকে দূরে এ নদী এলাকার কয়েকটি গ্রামের দীন-দরিদ্র জেলে ও মাঝিদের জীবনচিত্র এতে অঙ্কিত হয়েছে। জেলেপাড়ারর মাঝি ও জেলেদের জীবনের সুখ-দুঃখ, হাসি-কান্না-অভাব-অভিযোগ — যা কিনা প্রকৃতিগতভাবে সেই জীবনধারায় অবিচ্ছেদ্য অঙ্গ তা এখানে বিশ্বস্ততার সাথে চিত্রিত হয়েছে। তাদের প্রতিটি দিন কাটে দীনহীন অসহায় আর ক্ষুধা-দারিদ্র‍্যের সাথে লড়াই করে। দুবেলা দুমুঠো খেয়ে-পরে বেঁচে থাকাটাই যেন তাদের জীবনের পরম আরাধ্য। এটুকু পেলেই তারা খুশি।   অভিনয়ে   রাইসুল ইসলাম আসাদ — কুবের  চম্পা — মালা  উৎপল দত্ত — হোসেন  রূপা গঙ্গোপাধ্যায় — কপিলা  রবি ঘোষ — আমিনুদ্দীন  হুমায়ুন ফরীদি  সুনীল মুখোপাধ্যায়  বিমল দেব  আজিজুল হাকিম  আমিনুল হক চৌধুরী  মু্ক্তি আনোয়ার  রাসুল ইসলাম  তন্দ্রা ইসলাম  মমতা শঙ্কর সৈয়দ হাসান ইমাম   পুরস্কার  জাতীয় চলচ্চিত্র পুরস্কার (ভারত)  সেরা ফিচার ছবি — পদ্মা নদীর মাঝি  দ্বিতীয় সেরা ফিচার ছবি — পদ্মা নদীর মাঝি  সেরা পরিচালক — গৌতম ঘোষ জাতীয় চলচ্চিত্র পুরস্কার (বাংলাদেশ)  সেরা চলচ্চিত্র — পদ্মা নদীর মাঝি (প্রযোজক হাবিবুর রহমান খান)  সেরা অভিনেতা — রাইসুল ইসলাম আসাদ  সেরা অভিনেত্রী — চম্পা  সেরা মেকআপম্যান — মোহাম্মদ আলাউদ্দিন  সেরা শিল্প নির্দেশক — মহিউদ্দিন ফারুক   তথ্যসূত্র    বহিঃসংযোগ        পদ্মানদীর মাঝি at calcuttatube.com  পদ্মানদীর মাঝি at msn.com  পদ্মানদীর মাঝি at hollywood.com  বিষয়শ্রেণী:১৯৯৩-এর চলচ্চিত্র বিষয়শ্রেণী:১৯৯০-এর দশকের নাট্য চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:গৌতম ঘোষ পরিচালিত চলচ্চিত্র বিষয়শ্রেণী:বাংলা উপন্যাস অবলম্বনে চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী উপন্যাস অবলম্বনে চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ব্রিটিশ রাজের পটভূমিতে চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারত-বাংলাদেশ যৌথ প্রযোজনার চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:মানিক বন্দ্যোপাধ্যায়ের সৃষ্টিকর্ম অবলম্বনে চলচ্চিত্র
থাম্ব|২০১৮ সালে তক্ষিনভালিতে বিজয় দিবস । নিম্নে দক্ষিণ ওসেটিয়ার সরকারি ছুটির তালিকা দেওয়া হল।   তালিকা  তারিখইংরেজি নামওসেশিয়ান নামরাশিয়ান নামমন্তব্য1 - 2 জানুয়ারীনতুন বছরের দিনНовый год7 জানুয়ারীঅর্থোডক্স বড়দিনের দিনРождество Христово23 ফেব্রুয়ারিপিতৃভূমি দিবসের রক্ষকДень защитника Отечестваদক্ষিণ ওসেটিয়ার সশস্ত্র বাহিনীর প্রতিষ্ঠা উদযাপন8 মার্চআন্তর্জাতিক নারী দিবসМеждународный женский день1 মেশ্রমদিবসДень труда9 মেবিজয় দিবসদিন Победы1945 সালের 9 মে, নাৎসি জার্মানি পরাজিত হয় এবং ইউরোপে দ্বিতীয় বিশ্বযুদ্ধের সমাপ্তি ঘটে।29 মেদক্ষিণ ওসেটিয়া প্রজাতন্ত্রের স্বাধীনতার ঘোষণার দিনДень Декларации независимости Республики Южная Осетия12 জুনরাশিয়া দিবসদিন রোসিএটি রাশিয়ান সোভিয়েত ফেডারেটিভ সোশ্যালিস্ট রিপাবলিকের রাষ্ট্রীয় সার্বভৌমত্বের ঘোষণা গ্রহণের স্মরণ করে ।27 জুনদক্ষিণ ওসেশিয়ান যুব দিবসইউজনো-ওসেটিনস্কি দিন মোলোডেজি26 আগস্টরাশিয়া কর্তৃক দক্ষিণ ওসেটিয়ার স্বাধীনতার স্বীকৃতি দিবসДень признания независимости Южной Осетии Россией20 সেপ্টেম্বরস্বাধীনতা দিবসদিন নেজাভিসিমাস্টী জুজনায়া ওসেটিয়াদক্ষিণ ওসেটিয়ার স্বাধীনতা দিবস উদযাপন।23 নভেম্বরসাহস ও জাতীয় ঐক্য দিবসДню мужества и народного единства   তথ্যসূত্র   বিষয়শ্রেণী:দেশ অনুযায়ী সরকারি ছুটির দিনের তালিকা